Fine Gael

Fine Gael – The United Ireland Party, neu Fine Gael (Gwyddeleg am Deulu neu Dylwyth y Gwyddelod) yw'r drydedd blaid wleidyddol fwyaf yng Ngweriniaeth Iwerddon ar ôl Fianna Fail a Sinn Féin. Yn ôl y blaid, mae ganddi 30,000 o aelodau."Join Fine Gael" 2007 . Fine Gael oedd y blaid fwyaf yn etholiad cyffredinol 2011 gan ffurfio Llywodraeth âr Blaid Lafur yn yr 31 Mawrth 2011 yn yr hyn a elwir yn 31ain Dáil Éireann (senedd Gweriniaeth Iwerddon).  

Sefydlwyd Fine Gael ar 3 Medi 1933 ar ôl uno ei mam-blaid Cumann na nGaedheal, y Centre Party a'r Army Comrades Association, neu'r "Blueshirts".Gerard O'Connell Hanes Fine Gael . Gorwedd ei gwreiddiau yn Rhyfel Annibyniaeth Iwerddon a'r pleidiau a fu o blaid y Cytundeb Eingl-Wyddelig yn Rhyfel Cartref Iwerddon, gan uniaethu yn enwedig â Michael Collins fel sefydlydd y mudiadThe Irish Times. Legacy of the Easter Rising . a'r rhai a gefnogodd sefydlu Gwladwriaeth Rydd Iwerddon (Saesneg: Irish Free State; Gwyddeleg: Saorstát Éireann).

Mae'r Fine Gael fodern yn ei disgrifio ei hun fel plaid y canol progresif, a'i gwerthoedd canolog yn seiliedig ar bolisi ariannol gofalus, hawliau a dyletswyddau'r unigolyn a'r farchnad rydd.  Maent yn gadarn o blaid integreiddio yn yr Undeb Ewropeaidd ac yn gwrthwynebu gweriniaetholdeb Wyddelig dreisgar. Mewn cyd-destun ehangach, mae'r blaid yn perthyn i sbectrwm y pleidiau Democratiaeth Gristnogol yn Ewrop.Fine Gael: "Our Values" . Fine Gael yw'r unig blaid Wyddelig sy'n rhan o Blaid Pobl Ewrop (EPP) yn Strasbourg; mae ei ASEau yn eistedd yn y grwp EPP-ED. Ffurfiwyd adain ieuenctid y blaid, Young Fine Gael, ym 1977 ac mae ganddi tua 4,000 o aelodau.RTÉ News. .

Daeth Enda Kenny yn arweinydd ar 5 Mehefin 2002.RTÉ News (5 June 2002). "Enda Kenny elected Fine Gael leader". Roedd Kenny yn Taoiseach y Weriniaeth rhwng 2011-2017. Arweinydd gyfredol Fine Gael a'r toaiseach gyfredol yw Leo Varadkar.

Arweinwyr y blaid
 Arweinydd Cyfnod EtholaethEoin O'Duffy 1933-34  DimNid oedd gan O'Duffy sedd yn yr Oireachtas fel arweinydd y blaid.W.T. Cosgrave  1934-44  Carlow-KilkennyRichard Mulcahy 1944-59Pan fu Mulcahy yn aelod o Senedd Iwerddon ym 1944, gweithredodd Tom O'Higgins fel arweinydd seneddol.Rhwng 1948 a 1959, gwasanaethodd John A. Costello fel arweinydd seneddol.  TipperaryJames Dillon  1959-65  MonaghanLiam Cosgrave  1965-77  Dún LaoghaireGarret FitzGerald  1977-87  De-ddwyrain DulynAlan Dukes  1987-90  De KildareJohn Bruton  1990-2001  MeathMichael Noonan  2001-02  Dwyrain LimerickEnda Kenny  2002-2017  MayoLeo Varadkar  2017-heddiw  Gorllewin Dulyn

Baner Fine Gael
bawd|200px|Baner hanesyddol Fine Gael
Chwifiwyd y faner yn hanesyddol wrth ymyl baner Iwerddon. Defnyddiwyd hi gan rhagflaenydd plaid Fine Gael, sef Cumann na nGaedheal, a ffacsiwn y tu fewn iddi, y lle-ffasgaidd, y 'crysau gleisio', Blueshirts. Dyluniad y faner yw croes goch sawtyr Padrig Sant ar faes glas tywyll, sef un o liwiau cenedlaethol Iwerddon (fel gwelir yn sêl a baner Arlywydd Iwerddon).

Cyfeiriadau

Dolenni allanol
  www.finegael.ie

Categori:Pleidiau gwleidyddol yng Ngweriniaeth Iwerddon
Categori:Sefydliadau 1933